Eesti Noorte Kaasaegse Kunsti Liit

Eesti Noorte Kaasaegse Kunsti Liit (ENKKL) on institutsiooniväline aktiivsete noorte kunstnike kogukond, mis püüab olla paindlik ja pidevas muutumises, vastavuses maailmas toimuvaga ning tormilistel aegadel kokkuhoidev. Liit soovib edendada Eesti kunstimaastikku ja loodab enesele pikka iga. Liit on kogukond, platvorm ja .
ENKKL loodi 2022. aasta kevadel, ajendatuna soovist pakkuda tunnustust ja platvormi värske lähenemisega, kuid vähese tunnustuse osaks langenud noortele kunstnikele. 
Nädalapreemia.
Liit tunnustab valitud nädalail mõnd kunstimaastikul aktiivset loomeinimest ENKKLi Nädalapreemiaga. Alatest 2023. aasta maikuust saab laureaat lisaks diplomile ka KKEKi ajakirja A Shade Colder eksemplari. Hetkel on preemia saanud üle 40 kunstniku.
Üritused.
2023.
Veebruaris tegi Liit koostööd Laura Konsandiga ning lõi kaasa tema residentuuri "showing"ul Kanuti Gildi Keldrisaalis. 
Märtsis osales ENKKL Kanuti Gildis toimuval etenduskunstide lühivormide festivalil „Made in Estonia“ reklaamklipiga „Liitu!“ ning aprillis korraldas Kanuti Gildi Saal Baaris oma esimese kunstiteemalise konverentsi „Konverents“. 
Augustis toimus Kunstihoone Galeriis esimene ülevaatenäitus „Suvenäitus“. 
Septembris avaldasid Liidu liikmed arvamust Kunstivaldkonna Visioonipäeval, kus osales ka kultuuriminister Heidy Purga.
Detsembrist 2024.aasta jaanuarini oli „Suvenäitus“ üleval Vana-Võromaa Kultuurikojas. 
Liidu tegemistel saab silma peal hoida nende sotsiaalmeediakanalites Facebookis või Instagramis.
Suvenäitus.
ENKKLi esimene ülevaatenäitus „Suvenäitus“ oli inspireeritud menukast iga-aastasest „Kevadnäitusest“. Näituse eesmärk oli tuua galeriiruumi rohkem värskeid mõtteid ja noori nii külastajate kui kunstnikena ning vahendada värsket eesti loomingut. 
Ülevaatenäitus tutvustas eriilmelist loomingut alustavatelt eesti kunstnikelt neid temaatiliselt sidumata, jättes kunstnikele võimaluse luua ning esitleda seda, mis hetkel kõnetab ning köidab. Suvenäitusel oli eksponeeritud paremik Eesti Noorte Kaasaegse Kunsti Liidu liikmete 2023. aastal valminud teostest. 
Osalevad kunstnikud.
Karola Ainsar, Karl Joonas Alamaa, Kärt Heinvere, Irma Holm, Erik Hõim, Liisa-Lota Jõeleht, Saara Liis Jõerand, Loora Kaubi, Joosep Kivimäe, Kertu Klementi, Ats Kruusing, Lisette Lepik, Sidney Lepp, Daria Morozova, Katariin Mudist, Reigo Nahksepp, Eke Ao Nettan, Anna Ovtšinnikova, Kertu Rannula, Laura Ruuder, Raahel Rüütel, Lisette Sivard, Sonja Sutt, Rebeca Žukovitš, Elo Vahtrik, Mattias Veller, Nelli Viisimaa, Elisa Margot Winters
Vana-Võromaa Kultuurikojas toimunud näitusel liitus värske liige Mia Maria Rohumaa.
Liikmed.
2024.aasta jaanuari seisuga kuulus Eesti Noorte Kaasaegse Kunsti Liitu 34 liiget. 
Karola Ainsar, Karl Joonas Alamaa, Sofia Fattahhova, Kärt Heinvere, Irma Holm, Erik Hõim, Kadri Joala, Liisa-Lota Jõeleht, Saara Liis Jõerand, Loora Kaubi, Katariina Keskküla, Morgan Kinna, Joosep Kivimäe, Kertu Klementi, Kärt Koppel, Ats Kruusing, Nele Kurvits, Lisette Lepik, Sidney Lepp, Johannes Luik, Daria Morozova, Katariin Mudist, Marto Mägi, Reigo Nahksepp, Eke Ao Nettan, Anna Ovtšinnikova, Sandra Puusepp, Kertu Rannula, Emma Reim, Johanna Reinvald, Mia Maria Rohumaa, Laura Ruuder, Raahel Rüütel, Inessa Saarits, Lisette Sivard, Sonja Sutt, Rebeca Žukovitš, Aimur Takk, Annabel Tanila, Margaret Tilk, Elo Vahtrik, Pille-Riin Valk, Agnes Isabelle Veevo, Mattias Veller, Nelli Viisimaa, Elisa Margot Winters